# Uradni list C 93A/19.

| | ISSN 1977-1045 |
| --- | --- |
| Uradni list
  Evropske unije | C 93A |
| | |
| Slovenska izdaja | Informacije in objave | Letnik 6419. marec 2021 |

ISSN 1977-1045

Uradni list

Evropske unije

C 93A

Slovenska izdaja

Informacije in objave

Letnik 6419. marec 2021

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2021/C 93 A/01 | Generalni direktorat za mednarodna partnerstva – Objava prostega delovnega mesta direktorice/direktorja (razred AD 14) (člen 29(2) kadrovskih predpisov) – COM/2021/10402 | 1 |

Vsebina

Stran

V   Objave

UPRAVNI POSTOPKI

Evropska komisija

2021/C 93 A/01

Generalni direktorat za mednarodna partnerstva – Objava prostega delovnega mesta direktorice/direktorja (razred AD 14) (člen 29(2) kadrovskih predpisov) – COM/2021/10402

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 19.3.2021 | SL | Uradni list Evropske unije | CA 93/1 |
| --- | --- | --- | --- |

19.3.2021

SL

Uradni list Evropske unije

CA 93/1

---

Generalni direktorat za mednarodna partnerstva

Objava prostega delovnega mesta direktorice/direktorja (razred AD 14)

(člen 29(2) kadrovskih predpisov)

COM/2021/10402

(2021/C 93 A/01)

Predstavitev delodajalca

Poslanstvo Generalnega direktorata za mednarodna partnerstva (v nadaljnjem besedilu: GD za mednarodna partnerstva oz. generalni direktorat) je prispevati k trajnostnemu razvoju, izkoreninjenju revščine, miru in varstvu človekovih pravic z mednarodnimi partnerstvi, ki podpirajo in spodbujajo evropske vrednote in interese.

GD za mednarodna partnerstva ima vodilno vlogo pri oblikovanju politik EU na področju mednarodnega sodelovanja ter vzpostavljanju partnerstev z državami in mednarodnimi organizacijami po vsem svetu. Sodeluje s službami Evropske komisije za zagotovitev, da zunanja razsežnost politik EU krepi njeno delovanje v svetu. GD za mednarodna partnerstva v duhu pristopa „Ekipa Evropa“ tesno sodeluje z državami članicami v podporo svetovni agendi EU. Svoje dejavnosti opira na mednarodno pravo in multilateralizem ter je v ospredju prizadevanj Evropske unije za izvajanje svetovnih zavez, zlasti agende Združenih narodov za trajnostni razvoj do leta 2030 in ciljev trajnostnega razvoja ter Pariškega sporazuma o podnebnih spremembah.

GD za mednarodna partnerstva je sam ali skupaj z Evropsko službo za zunanje delovanje odgovoren za večletno načrtovanje in izvajanje zunanjih instrumentov EU. Svoje politike in programe izvaja prek delegacij Evropske unije v partnerskih državah in pri mednarodnih organizacijah. Za to določa, vzpostavlja in vodi upravljavske, nadzorne, podporne in kontrolne sisteme, ki so potrebni za zagotavljanje najvišjih stopenj pravilnosti, kakovosti, učinka in prepoznavnosti izvajanih programov.

Direktorat za Bližnji vzhod, Azijo in Tihi ocean je odgovoren za razvoj in izvajanje agende mednarodnih partnerstev v državah in regijah tega geografskega območja. Usmerja tudi oddelke zadevnih delegacij, pristojne za sodelovanje. Direktorat sestavljajo štiri enote: tri enote, odgovorne za geografska področja, ter enota za finance in pogodbe.

Delovno mesto

GD za mednarodna partnerstva ponuja delovno mesto direktorice oziroma direktorja, ki skrbi za vizijo in usmerjanje pri upravljanju dejavnosti direktorata C „Bližnji vzhod, Azija in Tihi ocean“, kar zajema tudi vodenje osebja in nadziranje virov.

Pod neposrednim nadzorom namestnice/namestnika generalne direktorice/direktorja za koordinacijo tega direktorata ter direktoratov „Afrika“ in „Latinska Amerika in Karibi“ bodo naloge uspešnega kandidata oziroma kandidatke:

| — | skrb za splošno usmerjanje in vodenje za zagotovitev uspešnega načrtovanja, usklajevanja in izvajanja programov generalnega direktorata na Bližnjem vzhodu, v Aziji in v Tihem oceanu, |
| --- | --- |

—

skrb za splošno usmerjanje in vodenje za zagotovitev uspešnega načrtovanja, usklajevanja in izvajanja programov generalnega direktorata na Bližnjem vzhodu, v Aziji in v Tihem oceanu,

| — | sodelovanje pri opredelitvi in izvajanju splošne strateške vizije generalnega direktorata ter prispevanje k uresničevanju prednostnih nalog Evropske komisije, |
| --- | --- |

—

sodelovanje pri opredelitvi in izvajanju splošne strateške vizije generalnega direktorata ter prispevanje k uresničevanju prednostnih nalog Evropske komisije,

| — | zagotavljanje in nadziranje uspešnega načrtovanja in upravljanja dejavnosti direktorata, vključno s sodelovanjem v ustreznih organih upravljanja, procesih upravljanja tveganj, poročanju in komuniciranju ter analizi/oceni rezultatov, |
| --- | --- |

—

zagotavljanje in nadziranje uspešnega načrtovanja in upravljanja dejavnosti direktorata, vključno s sodelovanjem v ustreznih organih upravljanja, procesih upravljanja tveganj, poročanju in komuniciranju ter analizi/oceni rezultatov,

| — | zastopanje namestnice/namestnika generalne direktorice/direktorja in generalne direktorice oziroma direktorja na zunanjih in notranjih dogodkih, |
| --- | --- |

—

zastopanje namestnice/namestnika generalne direktorice/direktorja in generalne direktorice oziroma direktorja na zunanjih in notranjih dogodkih,

| — | skrb za usklajevanje z drugimi direktorati tega generalnega direktorata in z drugimi službami Evropske komisije ter zastopanje pri zunanjih in mednarodnih deležnikih in pogajanje z njimi, |
| --- | --- |

—

skrb za usklajevanje z drugimi direktorati tega generalnega direktorata in z drugimi službami Evropske komisije ter zastopanje pri zunanjih in mednarodnih deležnikih in pogajanje z njimi,

| — | vodenje direktorata na participativen način, kar sodelavcem in sodelavkam omogoča, da v celoti izkoristijo svoje spretnosti in potencial, |
| --- | --- |

—

vodenje direktorata na participativen način, kar sodelavcem in sodelavkam omogoča, da v celoti izkoristijo svoje spretnosti in potencial,

| — | upravljanje in usklajevanje dejavnosti več kot 110 zaposlenih, ki delajo v štirih enotah v Bruslju. |
| --- | --- |

—

upravljanje in usklajevanje dejavnosti več kot 110 zaposlenih, ki delajo v štirih enotah v Bruslju.

Profil kandidata/kandidatke (merila za izbor)

Od kandidata ali kandidatke pričakujemo dinamičnost in izredno strokovnost ter izpolnjevanje naslednjih meril za izbor:

(a)   vodstvene sposobnosti

| — | dobra sposobnost upravljanja in vodenja upravnega organa s strateškega in organizacijskega vidika ter z vidika notranjega upravljanja, |
| --- | --- |

—

dobra sposobnost upravljanja in vodenja upravnega organa s strateškega in organizacijskega vidika ter z vidika notranjega upravljanja,

| — | sposobnost učinkovitega določanja prednostnih nalog in ciljev, |
| --- | --- |

—

sposobnost učinkovitega določanja prednostnih nalog in ciljev,

| — | dokazana uspešnost na vodstvenem položaju, ki dokazuje sposobnost vodenja, motiviranja in razvijanja ekip visoko usposobljenega osebja z največjim izkoristkom njihovega potenciala ter timskega dela znotraj vodstvene ekipe, |
| --- | --- |

—

dokazana uspešnost na vodstvenem položaju, ki dokazuje sposobnost vodenja, motiviranja in razvijanja ekip visoko usposobljenega osebja z največjim izkoristkom njihovega potenciala ter timskega dela znotraj vodstvene ekipe,

| — | zelo dobro razumevanje postopkov načrtovanja, izvajanja in spremljanja dela v okviru javne službe; |
| --- | --- |

—

zelo dobro razumevanje postopkov načrtovanja, izvajanja in spremljanja dela v okviru javne službe;

(b)   strokovne spretnosti in izkušnje

| — | dobra politična presoja in razumevanje zapletenega geopolitičnega okvira, zlasti občutljivih vprašanj geografske regije, ki jo pokriva direktorat, |
| --- | --- |

—

dobra politična presoja in razumevanje zapletenega geopolitičnega okvira, zlasti občutljivih vprašanj geografske regije, ki jo pokriva direktorat,

| — | dobro poznavanje in strokovno obvladovanje področja zunanjih odnosov, vključno z izkušnjami na visokem položaju v delegaciji EU ali na veleposlaništvu države članice, |
| --- | --- |

—

dobro poznavanje in strokovno obvladovanje področja zunanjih odnosov, vključno z izkušnjami na visokem položaju v delegaciji EU ali na veleposlaništvu države članice,

| — | dobro razumevanje pravne in regulativne podlage ter izvajanja instrumentov EU za zunanje financiranje, |
| --- | --- |

—

dobro razumevanje pravne in regulativne podlage ter izvajanja instrumentov EU za zunanje financiranje,

| — | usmerjenost v prihodnost ter dobra sposobnost konceptualizacije in razvoja jasne strateške vizije za dejavnosti direktorata, |
| --- | --- |

—

usmerjenost v prihodnost ter dobra sposobnost konceptualizacije in razvoja jasne strateške vizije za dejavnosti direktorata,

| — | zelo dobro poznavanje strukture in organizacije GD za mednarodna partnerstva, vključno z vlogo in posebnostmi mreže delegacij EU; |
| --- | --- |

—

zelo dobro poznavanje strukture in organizacije GD za mednarodna partnerstva, vključno z vlogo in posebnostmi mreže delegacij EU;

(c)   osebnostne lastnosti

| — | strateško mišljenje in izkazljiva iniciativnost za ustvarjanje in uresničevanje novih idej, |
| --- | --- |

—

strateško mišljenje in izkazljiva iniciativnost za ustvarjanje in uresničevanje novih idej,

| — | odlične analitične spretnosti ter sposobnost reševanja organizacijskih in operativnih težav s pristopom, usmerjenim v rezultate, |
| --- | --- |

—

odlične analitične spretnosti ter sposobnost reševanja organizacijskih in operativnih težav s pristopom, usmerjenim v rezultate,

| — | sposobnost izmenjave informacij in sodelovanja z osebami s položajem na isti ravni ter sodelavci in sodelavkami, |
| --- | --- |

—

sposobnost izmenjave informacij in sodelovanja z osebami s položajem na isti ravni ter sodelavci in sodelavkami,

| — | sposobnost zastopanja Evropske komisije in/ali generalne direktorice oziroma direktorja, vzpostavljanja odličnih delovnih odnosov, komuniciranja in pogajanja, tako na medinstitucionalni kot tudi mednarodni ravni, ter sodelovanja z državljani in državljankami ter notranjimi in zunanjimi deležniki. |
| --- | --- |

—

sposobnost zastopanja Evropske komisije in/ali generalne direktorice oziroma direktorja, vzpostavljanja odličnih delovnih odnosov, komuniciranja in pogajanja, tako na medinstitucionalni kot tudi mednarodni ravni, ter sodelovanja z državljani in državljankami ter notranjimi in zunanjimi deležniki.

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | Državljanstvo: imeti morajo državljanstvo države članice Evropske unije. |
| --- | --- |

—

Državljanstvo: imeti morajo državljanstvo države članice Evropske unije.

| — | Visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

Visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju). |
| --- | --- |

—

ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju).

| — | Delovne izkušnje: imeti morajo vsaj 15 let delovnih izkušenj po pridobitvi diplome (1) na ravni, za katero so usposobljeni po zgoraj navedeni izobrazbi, od tega vsaj pet let na področju, povezanem s tem delovnim mestom. |
| --- | --- |

—

Delovne izkušnje: imeti morajo vsaj 15 let delovnih izkušenj po pridobitvi diplome (1) na ravni, za katero so usposobljeni po zgoraj navedeni izobrazbi, od tega vsaj pet let na področju, povezanem s tem delovnim mestom.

| — | Vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (2). |
| --- | --- |

—

Vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (2).

| — | Jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku. |
| --- | --- |

—

Jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku.

| — | Starostna omejitev: biti morajo mlajši od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (4)). |
| --- | --- |

—

Starostna omejitev: biti morajo mlajši od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (4)).

Izbor in imenovanje

Evropska komisija bo direktorico oziroma direktorja izbrala in imenovala v skladu s svojimi postopki za izbor in zaposlitev (glej dokument o politiki glede visokih uradnikov – Compilation Document on Senior Officials Policy (5)).

V tem izbirnem postopku bo Evropska komisija ustanovila predizbirno komisijo. Ta komisija bo preučila vse prijave, opravila prvo preverjanje izpolnjevanja pogojev za prijavo in opredelila kandidate oziroma kandidatke, katerih profil bo najbolj ustrezal navedenim merilom za izbor in ki bodo lahko povabljeni na razgovor s predizbirno komisijo.

Na podlagi opravljenih razgovorov bo predizbirna komisija pripravila ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki bodo povabljeni na razgovor.

Kandidati in kandidatke, povabljeni na razgovor s Posvetovalnim odborom za imenovanja, se bodo udeležili celodnevnega preverjanja vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerni za opravljanje funkcije direktorice oziroma direktorja.

S kandidati oziroma kandidatkami z ožjega seznama Posvetovalnega odbora za imenovanja bo opravila razgovor članica Evropske komisije, pristojna za mednarodna partnerstva (6).

Po teh razgovorih bo Evropska komisija sprejela odločitev o imenovanju.

Izbrani kandidat ali kandidatka mora imeti izpolnjene vse zakonske obveznosti glede služenja vojaškega roka ter biti moralno primeren/primerna in fizično sposoben/sposobna za opravljanje predvidenih nalog.

Izbrani kandidat ali kandidatka mora imeti veljavno potrdilo svojega nacionalnega varnostnega organa za dostop do tajnih podatkov ali možnost, da ga pridobi. Dovoljenje za dostop do tajnih podatkov je upravni sklep, ki se izda na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi, in ki potrjuje, da se osebi lahko dovoli dostop do tajnih podatkov do določene stopnje tajnosti. (Kandidat oziroma kandidatka ne more sam oziroma sama začeti postopka za izdajo tega dovoljenja; to lahko stori le delodajalec.)

Do pridobitve dovoljenja za dostop do tajnih podatkov s strani zadevne države članice in dokončanja zadevnega postopka za pridobitev dovoljenja z zakonsko predpisano seznanitvijo, ki jo organizira direktorat Evropske komisije za varnost, zadevni kandidat oziroma kandidatka ne more dostopati do tajnih podatkov EU s stopnjo tajnosti CONFIDENTIEL UE/EU CONFIDENTIAL ali višje niti se udeleževati sestankov, na katerih se razpravlja o takšnih tajnih podatkih EU.

Iz operativnih razlogov in zaradi čim hitrejšega dokončanja izbirnega postopka, kar je v interesu tako kandidatk in kandidatov kot institucije, bo izbirni postopek potekal samo v angleščini in/ali francoščini (7).

Enake možnosti

Evropska komisija si v skladu s členom 1d kadrovskih predpisov prizadeva izpolniti strateški cilj doseganja enakosti spolov na vseh vodstvenih ravneh do konca svojega sedanjega mandata in izvaja politiko enakih možnosti, ki spodbuja prijave, ki bi lahko prispevale k večji raznolikosti, enakosti spolov in splošnemu geografskemu ravnotežju.

Pogoji zaposlitve

Plača in pogoji zaposlitve so določeni v kadrovskih predpisih.

Uspešni kandidat ali kandidatka se zaposli kot uradnik oziroma uradnica v razredu AD 14 ter glede na obseg delovnih izkušenj razvrsti v stopnjo 1 ali 2 navedenega razreda.

Po kadrovskih predpisih morajo vsi novozaposleni uspešno opraviti devetmesečno poskusno dobo.

Kraj zaposlitve je Bruselj (Belgija), kjer je sedež Generalnega direktorata za mednarodna partnerstva.

Delovno mesto je na voljo od 16. februarja 2021.

Neodvisnost in izjava o interesih

Od direktorice oziroma direktorja se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njeno oziroma njegovo neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletnem mestu in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/.

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu.

Rok za prijavo

Rok za prijavo je 23. april 2021 do 12. ure (opoldne) po srednjeevropskem času; po tem prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo različnih izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta (8). To velja zlasti za zaupnost in varnost takih podatkov .

---

(1)  Delovne izkušnje se upoštevajo samo, če predstavljajo dejansko delovno razmerje, ki je opredeljeno kot dejansko, plačano delo zaposlene osebe (ne glede na vrsto pogodbe) ali ponudnika storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, vendar se priznajo največ tri leta, če je bil uspešno zaključen. Dano obdobje se lahko šteje samo enkrat.

(2)  Kandidati in kandidatke morajo v življenjepisu za vsa leta, v katerih so pridobili vodstvene izkušnje, jasno navesti: (1) naziv in vlogo vodstvenih položajev, (2) število zaposlenih, za katere so bili na teh položajih odgovorni, (3) obseg upravljanega proračuna, (4) število hierarhičnih ravni nad posameznim položajem in pod njim ter (5) število oseb s položajem na isti ravni.

(3)  http://eur-lex.europa.eu/legal-content/SL/TXT/PDF/?uri=CELEX:01958R0001-20130701&qid=1408533709461&from=SL

(4)  https://eur-lex.europa.eu/legal-content/SL/TXT/PDF/?uri=CELEX:01962R0031-20210101

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Razen če zadevna članica Komisije v skladu s sklepoma Komisije z dne 5. decembra 2007 (PV(2007) 1811) in 30. septembra 2020 (PV(2020) 2351) to nalogo prenese na drugega člana ali članico Komisije.

(7)  Izbirne komisije bodo zagotovile, da domači govorci in govorke teh jezikov ne bodo imeli neupravičene prednosti.

(8)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---